ΓΡΑΠΤΗ ΕΡΩΤΗΣΗ E-1012/01

υποβολή: Salvador Garriga Polledo (PPE-DE) προς την Επιτροπή

(30 Μαρτίου 2001)

Θέμα: Κοινοτική κανονιστική ρύθμιση για την τηλεργασία

Πρόσφατα, η επιτροπή κοινωνικού διαλόγου του τομέα των τηλεπικοινωνιών ενέκρινε επισήμως τις γενικές κατευθυντήριες γραμμές για τον τρόπο οργάνωσης της τηλεργασίας. Η συμφωνία αυτή επετεύχθη βάσει των συστάσεων της Διάσκεψης Κορυφής της Λισαβώνας και αναγνωρίζει ότι η τηλεργασία αποτελεί μια όλο και πιο συχνή μορφή εργασίας.

Από τις προανεφερθείσες γενικές κατευθυντήριες γραμμές ξεχωρίζει η παραδοχή ότι οι τηλεργαζόμενοι πρέπει να τυγχάνουν της ίδιας μεταχείρισης με τουςπόλοιπουςπαλλήλους σε ό,τι αφορά τους όρους εργασίας, τις δυνατότητες επιμόρφωσης και πληροφόρησης, τα συνδικαλιστικά δικαιώματα και την εξέλιξη της επαγγελματικής τους σταδιοδρομίας.

Μπορεί ναποδείξει η Επιτροπή εάν εκτιμά ότι θα έπρεπε ναπάρξει μια κοινοτική κανονιστική ρύθμιση για την τηλεργασία, σε συμφωνία με τις προαναφερθείσες γενικές κατευθυντήριες γραμμές, ώστε να γίνουν ομοιογενείς οι σχετικές διατάξεις και να διασφαλιστεί μια δίκαιη και ισόνομη μεταχείριση όλων των τηλεργαζομένων;

Κοινή απάντηση του κυρίας Διαμαντοπούλου εξ ονόματος της Επιτροπής στις γραπτές ερωτήσεις E-0775/01 και E-1012/01

(18 Μαΐου 2001)

Στις 20 Ιουνίου 2000 η Επιτροπή ξεκίνησε διαβούλευση με τους κοινωνικούς εταίρους σχετικά με τον εκσυγχρονισμό και τη βελτίωση των εργασιακών σχέσεων, βάσει του άρθρου 138(2) (πρώην άρθρο 118A) της

συνθήκης ΕΚ. Στις 16 Μαρτίου 2001, αφού εξέτασε τις απαντήσεις τους, η Επιτροπή συνέχισε αυτή τη διαδικασία διαβούλευσης, σε δεύτερη φάση, απευθύνοντάς τους έγγραφο με κεντρικό θέμα την τηλεργασία, δεδομένου ότι οι κοινωνικοί εταίροι εξέφρασαν αμέσως έντονο ενδιαφέρον για το θέμα αυτό. Πράγματι, οι κοινωνικοί εταίροι γνωστοποίησαν ότι είναι ευκταία μια κοινοτική ενέργεια σε αυτόν τον τομέα στοψηλότερο επίπεδο, η οποία θα μπορούσε να επιφέρει προστιθέμενη αξία.

Είναι αλήθεια ότι η διάδοση των τεχνολογιών της πληροφορίας, που επιταχύνθηκε με την ανάπτυξη του διαδικτύου, είχε ως συνέπεια την ανάπτυξη αυτού του νέου τρόπου οργάνωσης της εργασίας που δεν είναι δυνατόν να αγνοηθεί. Ωστόσο, παρ' όλο που είναι αναμφισβήτητο ότι η τηλεργασία αποτελεί παράγοντα ευελιξίας, η Επιτροπή θεωρεί ότι πρέπει να εξασφαλισθεί ότι η ανάπτυξή της δεν θα είναι εις βάρος της προστασίας των μισθωτών.

Για το λόγο αυτό η Επιτροπή εκτιμά ότι είναι αναγκαίο να ορισθούν κατευθυντήριες γραμμές που θα διέπουν την εφαρμογή της χωρίς να παρεμποδίζουν την ανάπτυξή της. Βάσει των διάφορων πρακτικών που έχουν εφαρμοσθεί έως σήμερα για να προσαρμοσθεί το πλαίσιο εργασίας (κυρίως πρακτικές που προέκυψαν από συλλογικές διαπραγματεύσεις), η Επιτροπήπέβαλε στους κοινωνικούς εταίρους, στο πλαίσιο αυτής της διαβούλευσης, κατάλογο γενικών αρχών που πρέπει να διέπουν την εφαρμογή: εθελοντική βάση, δικαίωμα επιστροφής" εγγύηση όσον αφορά τη διατήρηση του καθεστώτος του μισθωτού" εξασφάλιση της ίσης μεταχείρισης" πληροφορίες που πρέπει να παρέχονται στον τηλεργαζόμενο" ανάληψη των εξόδων από τον εργοδότη" εξασφάλιση της παροχής κατάλληλης κατάρτισης" προστασία στον τομέα τηςγείας και της ασφάλειας" χρόνος εργασίας" προστασία της ιδιωτικής ζωής και των προσωπικών δεδομένων" διατήρηση της επαφής με την επιχείρηση" τα συλλογικά δικαιώματα των τηλεργαζομένων και η πρόσβαση στην τηλεργασία.

Με αυτή τη διαβούλευση η Επιτροπή καλεί τους κοινωνικούς εταίρους να τηςποβάλουν γνώμη ή σύσταση σχετικά με το περιεχόμενο της προβλεπόμενης πρότασης (σύμφωνα με το άρθρο 138(3) της συνθήκης ΕΚ) ή να της γνωστοποιήσουν την επιθυμία τους να ξεκινήσει διαδικασία διαπραγμάτευσης βάσει αυτής της πρότασης (άρθρο 138(4) και άρθρο 139 (πρώην άρθρο 118B) της συνθήκης ΕΚ). Η Επιτροπή αναμένει προς το παρόν τις απαντήσεις τους. Εξάλλου, όπως επισημαίνει ο αξιότιμος βουλευτής, σε κλαδικό επίπεδο, ορισμένες οργανώσεις εργοδοτών και εργαζομένων ενέκριναν ήδη τις κατευθυντήριες γραμμές για την οργάνωση της τηλεργασίας στους κλάδους τους.